Babelscape/SREDFM huggingface dataset:
शुभ मंगल सावधान

शुभ मंगल सावधान एक भारतीय हिंदी कॉमेडी-ड्रामा फिल्म है। यह आर एस द्वारा निर्देशित है प्रसन्ना और आननद एल राय द्वारा निर्मित यह आयुष्मान खुराना और भूमि पेडनेकर अभिनीत है। ट्रेलर 1 अगस्त 2017 को रिलीज़ किया गया था। यह फिल्म 1 सितंबर, 2017 को दुनिया भर में रिलीज हुई थी। शुभ मंगल सावधान एक तमिल फिल्म, कल्याण समाल सदाम की रीमेक है, जो 2013 में रिलीज हुई थी।
ऑर्डर ऑफ़ चिवैलरी

[[होरेशियो नेलसन]] अपने सभी पदकों के साथ
ऑर्डर ऑफ़ चिवैलरी या चिवैलरिक ऑर्डर यूरोपीय देशों में सम्मान, संस्था या नाइट का समाज होता है। यह ऐतिहासिक तौर पर क्रूसेड (लगभग 1099 -1291) के मूल कैथोलिक सैन्य ऑर्डर (समूह) के दौरान या उससे प्रेरणा लेकर स्थापित किये गए थे। यह शौर्य की मध्ययुगीन आदर्शों के ऊपर स्थापित अवधारणा थी। 15वीं शताब्दी के दौरान, चिवैलरिक ऑर्डर के वंशवादी ऑर्डर, एक अधिक रूढ़िवादी फैशन में बनने लगे। इन संस्थाओं ने बदले में ऑर्डर ऑफ़ मेरिट जैसे आधुनिक सम्मान को जन्म दिया।
शत्रुधन तिवारी

शत्रुधन तिवारी उर्फ चोकर बाबा अमनौर विधान सभा क्षेत्र के विधायक हैं। उन्होंने २०१५ विधानसभा चुनाव में पहली बार भाजपा के समर्थन में जीत हासिल की। चोकर बाबा सभी अन्य नेतागण से अलग माने जाते हैं। विधायक बनने के बाद भी उन्होंने अपनी पुत्री की शादी सोनेपुर के हरिहरनाथ मंदिर में ही की।

__सूचीबद्ध__
बरखान

बरखान (Barchan) अथवा बरखान स्तूप एक प्रकार के बालुका स्तूप हैं जिनकी आकृति अर्द्ध-चन्द्राकार होती है और अक्सर समूहों में पाए जाते हैं। ये ऐसे रेगिस्तानों में बनते हैं जहाँ पवन वर्ष भर एक ही दिशा से बहती है, इनका पवनानुवर्ती ढाल मंद और उत्तल होता है जबकि दूसरी तरफ़ का ढाल तेज होता है और अर्द्ध-चन्द्र के दोनों नुकीले हिस्से, जिन्हें स्तूप शृंग कहा जाता, पवन के बहाव की दिशा में आगे निकले हुए होते हैं।

बरखान शब्द के रूप में इनका नामकरण रूसी प्रकृति विज्ञानी अलेक्जेंडर वॉन मिडेंडार्फ ने किया था जिन्होंने तुर्किस्तान की मरुभूमि में ऐसे स्तूपों का अध्ययन किया था। पवन की दिशा में परिवर्तन होने से जब बरखान की एक भुजा कट जाए तथा एक भुजा शेष रह जाए तो उसे सीफ कहते है। इसकी आकृति नव चंद्रकार होती है।

बरखान की ऊँचाई तक एवं चौड़ाई, यदि इनके आधार के पास पवन की दिशा के लंबवत नापी जाय तक हो सकती है।
 और इस प्रकार की आकृति तुर्की में पाई जाती है
जूली 2

जूली 2 2017 में बनी हिन्दी भाषा की फिल्म है। अभिनेत्री राय लक्ष्मी फिल्म 'जूली 2' में नजर आने वाली हैं। जूली 2 राय लक्ष्मी की 50वीं फिल्म है। पहलाज निहलानी ‘जूली 2’ के डिस्ट्रीब्यूशन को अपने हाथों में ले लिया है।

विजू शाह फिल्म के स्कोर और साउंडट्रैक की रचना करते हैं, जबकि समीर रेड्डी छायांकन का प्रबंधन करते हैं प्रिंसिपल फोटोग्राफी सितंबर 2015 में शुरू हुई। फिल्मिंग स्थान मुंबई, हैदराबाद और दुबई में शामिल हैं 14 फरवरी 2016 को वेलेंटाइन डे के साथ मिलते हुए फिल्म का पहला लुक पोस्टर जारी किया गया था।

यह फिल्म 24 नवंबर 2017 को दुनिया भर में रिलीज के लिए निर्धारित है।
पैडमैन

"पैडमैन" 9 फरवरी 2018 को रिलीज हुई भारतीय हिंदी जीवनी कॉमेडी-ड्रामा फिल्म है जिसमें मुख्य भूमिकाओं में अक्षय कुमार, सोनम कपूर और राधिका आप्टे हैं। अमिताभ बच्चन विशेष भूमिका निभाएंगे। यह फिल्म अरुणाचलम मुरुगनथम की वास्तविक जीवन की कहानी से प्रेरित है, जिन्होंने कम लागत वाले सैनिटरी पैड बनाने की मशीन का आविष्कार किया था। मुरुगनानथम ने एक ऐसी मशीन का निर्माण किया था जो सैनिटरी नैपकिन्स सस्ते दाम में उत्पादित करती थी। उनको इस आविष्कार के लिए पदम श्री से भी नवाजा गया था। ट्विंकल खन्ना भी इस फिल्म को प्रोडूस और निर्देशित कर रही है। ट्विंकल खन्ना की दूसरी किताब ‘डा लेजेंड ऑफ़ लक्ष्मी प्रसाद’ का आखिरी अध्याय इसी फिल्म से जुड़ा हुआ है।
आंचलिक विज्ञान केंद्र,भोपाल

आंचलिक विज्ञान केंद्र,भोपाल का उदघाटन 12 जनवरी 1995 को भारत के तत्कालीन राष्ट्रपति शंकर दयाल शर्मा द्वारा किया गया था.

यह केंद्र राष्ट्रीय विज्ञान संग्रहालय (एनसीएसएम) की 25 इकाईयों में से एक है, जो कि संस्कृति मंत्रालय,भारत सरकार के अंतर्गत एक स्वायत्त वैज्ञानिक संगठन है। सामान्य रूप से जनता और छात्रों के बीच विज्ञान और प्रौद्योगिकी को लोकप्रिय बनाने के लिए ये संस्थान प्रयासरत है.
नेत्रपटलदर्शन

300px|right|thumb|नेत्रपटलदर्शी (बाएँ) तथा ओटोस्कोप (otoscope)
right|thumb|300px|नेत्र का अन्तर्दर्शन या नेत्रपटलदर्शन

नेत्रपटलदर्शन (Ophthalmoscopy या funduscopy) एक प्रकार का नेत्र परीक्षण है जिसमें चिकित्सक आँखों के फण्डस (fundus) के अन्दर देखता है| इसके लिए जो उपकरन उपयोग में लाया जाता है उसे नेत्रपटलदर्शी (ophthalmoscope या funduscope) कहते हैं। दृष्टिपटल (रेटिना) के स्वास्थ्य को जाँचने के लिए यह जाँच अति महत्वपूर्ण है।
गौरी लंकेश

गौरी लंकेश (२९ जनवरी १९६२- ५ सितंबर २०१७) कन्नड़ की भारतीय क्रांतिकारी पत्रकार थीं। वे बंगलौर से निकलने वाली कन्नड़ साप्ताहिक पत्रिका लंकेश में संपादिका के रूप में कार्यरत थीं। पिता पी. लंकेश की लंकेश पत्रिका के साथ हीं वे साप्ताहिक गौरी लंकेश पत्रिका भी निकालती थीं। ५ सितंबर २०१७ को बंगलौर के राजराजेश्वरी नगर में उनके घर पर अज्ञात बंदूकधारियों ने गोली मारकर उनकी हत्या कर दी। इस तरह वे 
नरेंद्र दाभोलकर (पुणे, २०१३), गोविंद पानसरे (कोल्हापुर, २०१५), एमएम कलबुर्गी (२०१५) जैसे दक्षिणपंथ के आलोचक भारतीय पत्रकारों और लेखकों के वर्ग में शामिल हो गईं जिनकी २०१३ ई। के बाद हत्या कर दी गई है।
जमुना किनारे

जमुना किनारे वर्ष १९८४ में प्रदर्शित हुआ ब्रजभाषा चलचित्र है। इसके निर्माता हिन्दी व ब्रजभाषा के सुप्रसिद्ध हास्य कवि स्व0 काका हाथरसी एवं निर्देशक डॉ0 लक्ष्मीनारायण गर्ग हैं तथा लेखक व गीतकार अशोक चक्रधर हैं। यह चलचित्र मूलत: ब्रज संस्कृति पर आधारित है।
नाभिकीय पनडुब्बी

दाएँ|अंगूठाकार|300px|अमेरिकी नौसेना की NR-1 विश्व की सबसे छोटी नाभिकीय पनडुब्बी है।
नाभिकीय पनडुब्बी (nuclear submarine) वह पनडुब्बी है जिसको चलाने के लिए आवश्यक ऊर्जा उस पर लगे एक नाभिकीय रिएक्टर से मिलती है। परम्परागत पनडुब्बियों (जैसे डीजल-विद्युत चालित) की तुलना में नाभिकिय पनडुब्बियाँ कई मामलों में श्रेष्ठ होतीं हैं। उदाहरण के लिए, नाभिकिय पनडुब्बियों को कार्य करने के लिए वायु की आवश्यकता नहीं होती, अतः इन्हें हवा लेने के लिए बार-बार सतह पर आने की भी आवश्यकता नहीं होती।
नुज़हत परवीन

नुज़हत परवीन(जन्म 9 मई 1996) उर्फ खुशबू भारतीय महिला क्रिकेट टीम में जगह बनाने वाली मध्यप्रदेश के रीवा संभाग की पहली महिला क्रिकेटर बनी हैं। मध्यप्रदेश के सिंगरौली है। अपना स्थान बतौर विकेट कीपर व बल्लेबाज के रूप में बनाया है। नुजहत स्नातक की पढ़ाई दिल्ली से कर रही हैं तथा वेस्टर्न रेलवे में नौकरी भी कर रही हैं। नुजहत का जब 2011 में सिंगरौली महिला क्रिकेट टीम के सदस्य के रूप में चयन हुआ। उसने डिविजन टीम रीवा व शहडोल में दो शतक लगाये। इसके बाद परवीन का हौसला बढ़ता गया। उसने 2015 के सीनियर इंटर जोनल टूर्नामेन्ट में 101 रन की नाबाद पारी खेली थी। उनका मध्यप्रदेश की अंडर -19 टीम में चयन हुआ। मध्य प्रदेश की तरफ से खेलते हुए उन्होंने भारतीय चयनकर्ताओं का ध्यान अपनी तरफ खींचा।

उनके पिता मसीह आलम कोल माइन में मशीन ऑपरेटर हैं। मां नसीमा बेगम गृहणी हैं। उसके भाई आमिर हैं। नुजहत ने भारत की ओर से अबतक एक वनडे और तीन टी-20 मैच खेले हैं।
झॉलीवुड

झॉलीवुड झारखंड का सिनेमा है जो मूल रूप से नागपुरी भाषा की फिल्मों का निर्माण करता है।इसके अलावा खोरठा भाषा एवं संथाली में भी फिल्में बनती हैं।
भारत-भूटान सम्बन्ध

भारत और भूटान के द्विपक्षीय सम्बन्ध परम्परागत रूप से बड़े मधुर रहे हैं तथा इन दोनों देशों के बीच एक विशेष संबंध हैं।

भूटान एक पर्वतीय राज्य है और घाटियों में बसा हुआ है,यहां के लोग बौद्ध धर्मावलम्बी है | यदि चीन इस क्षेत्र में घुसपैठ करे तो न केवल भूटान बल्कि उतरी बंगाल,असम व अरूणाचल प्रदेश को भारत से काट सकता है | सौभाग्य से भारत-भूटान सम्बन्ध मित्रतापूर्ण रहें है व इनमें कोई समस्या नहीं है | भारत के कारण ही भूटान 1971 में सयुंक्त राष्ट्र संघ का सदस्य बना,1973 में गुटनिरपेक्षता का सदस्य बना | 1977 में भारत ने भूटान के दूतावास का दर्जा बढाया |

भारत-भूटान सम्बन्धों की शुरूआत 1865 ई. की सिनचुला संधि से होती है, इस संधि के द्वारा भूटान को एक तरह से भारत की एक रियासत का दर्जा प्रदान किया गया था,यह संधि भूटान और ब्रिटिश भारत के मध्य हुई थी |

इसके बाद पुनः1910 ई. में दोनों में पुनरवा की संधि हुई,जिसके द्वारा तत्कालीन ब्रिटिश सरकार ने भूटान के आंतरिक मामलो में हस्तक्षेप ना करने का वादा किया और भूटान ने अपने विदेशी मामलों को भारत के निर्देशन में चलाना स्वीकार कर लिया |

दार्जिलिंग संधि- 1949 ई. में भूटान और स्वतंत्र भारत की सरकार के बीच पुनः एक संधि हुई जिसके द्वारा दोनों देशों ने एक चिरस्थाई शान्ति एवं मित्रता को सुनिश्चित करने का आश्वासन दिया और भारत ने भूटान के आंतरिक मामलों में हस्तक्षेप न करने का वाचन दिया |

इस संधि की धारा - 2 में कहा गया कि भूटान सरकार अपने विदेशी मामलों को भारत सरकार की सलाह से संचालित करेगी |

धारा- 6 में कहा गया कि भूटान भारत की अनुमति के बिना अन्य देशों से गैर घातक सैन्य उपकरण आयात नहीं कर सकेगा | 

भारत भूटान सम्बन्धों में दार्जिलिंग संधि की धारा 2 व 6 काफी समय से विवाद का विषय बनी हुई थी,भूटान सरकार के द्वारा इस संधि को संशोधित करने के लिए भारत पर दबाव भी बनाया जा रहा था,आखिर एक स्वतंत्र देश जो संयुक्त राष्ट्र संघ का सदस्य भी है,कब तक इस संधि की विभिन्न धाराओं के तहत उसे संचालित किया जा सकता था,अतः आख़िरकार 2007 में इस दार्जिलिंग संधि के स्थान पर एक नयी संधि को स्वीकार किया गया | 

भारत-भूटान मैत्री संधि-2007- फरवरी,2007 में भूटान नरेश जिग्में सिंग्ये खेसर नामग्येल वांगचुन ने भारत यात्रा पर नयी मैत्री संधि पर हस्ताक्षर किए, यह संधि 8 अगस्त,1949 की दार्जिलिंग संधि का स्थान लेगी |

इस संधि के द्वारा 1949 की दार्जिलिंग संधि की धारा 2 व 6 में संशोधन किया गया |

धारा 2 के अनुसार अब भारत की भूमिका मार्गदर्शक की बजाय सहयोगी की होगी | धारा 6 के अनुसार भूटान अब भारत की अनुमति के बिना अन्य देशों से गैर घातक सैन्य उपकरण का आयात कर सकेगा |

# भारत-भूटान के बीच मजबूत सम्बन्ध (दा इंडियन वायर)
रोहिंग्या लोग

रोहिंग्या लोग (; ऐतिहासिक तौर पर अरकानी भारतीय के नाम से भी पहचाने जाते हैं) म्यांमार देश के रखाइन राज्य और बांग्लादेश के चटगाँव इलाक़े में बसने वाले राज्यविहीनरखाइन राज्य पर बर्मी क़ब्ज़े के बाद अत्याचार के माहौल से तंग आ कर बड़ी संख्या में रोहिंग्या लोग थाईलैंड में शरणार्थी हो गए। रोहिंग्या लोग आम तौर पर मुसलमान होते हैं, लेकिन अल्पसंख्या में कुछ रोहिंग्या हिन्दू भी होते हैं। ये लोग रोहिंग्या भाषा बोलते हैं। 2016-17 संकट से पहले म्यांमार में क़रीब 8 लाख रोहिंग्या लोग रहते थे और यह लोग इस देश की सरज़मीन पर सदियों से रहते आए हैं, लेकिन बर्मा के बौद्ध लोग और वहाँ की सरकार इन लोगों को अपना नागरिक नहीं मानते हैं। इन रोहिंग्या लोगों को म्यांमार में बहुत अत्याचार का सामना करना पड़ा है। बड़ी संख्या में रोहिंग्या लोग बांग्लादेश और थाईलैंड की सरहदों पर स्थित शरणार्थी कैंपों में अमानवीय हालातों में रहने को मजबूर हैं। युनाइटेड नेशंज़ के मुताबिक़ रोहिंग्या लोग दुनिया के सब से उत्पीड़ित अल्पसंख्यक समूहों में से एक है।

1982 म्यांमार राष्ट्रीयता क़ानून के तहत रोहिंग्या लोगों को म्यांमार में नागरिकता प्राप्त करने से प्रतिबन्धित है। ह्यूमन राइट्स वॉच के मुताबिक़ 1982 क़ानून ने प्रभावी तौर पर रोहिंग्या लोगों के लिए राष्ट्रीयता प्राप्त करने की कोई भी सम्भवता दूर की थी। म्यांमार में रोहिंग्या लोगों का इतिहास 8वीं सदी में शुरू हुआ था, इसके बावजूद इन्हें म्यांमारी क़ानून के आठ "राष्ट्रीय समूहों" में से वर्गीकृत नहीं है। वे आंदोलन की स्वतंत्रता, राज्य शिक्षण प्राप्त करने से और नागरिक सेवा में काम करने से भी प्रतिबन्धित हैं। म्यांमार में रोहिंग्या लोगों की क़ानूनी अवस्था को दक्षिण अफ़्रीका में रंगभेद नीति यानि अपार्थीड के साथ तुलना हुई है।
रामकृष्ण कुँवर

रामकृष्ण कुँवर गोरखाली सेनाके सरदार थे।
उन्होंने गोरखा राज्यके लिए विभिन्न युद्धमें नेतृत्व किया था। उन्होंने २५ अगस्ट १७६७ के हरिहरपुरगढीके युद्धमें ब्रिटिस सेनाको परास्त किया था। 

उनके वंशजने नेपालके एक शक्तिशाली राणा वंश स्थापित किया था। उनके नाति काजी बालनरसिंह कुँवर थे जिनके पुत्र जंगबहादुर राणा नेपालके प्रधानमन्त्री एवम् कमाण्डर-इन-चिफ बन गए।
बालनरसिंह कुँवर

बालनरसिंह कुँवर वा बालनरसिंह कँवर नेपाल राज्य के एक काजी थे। उन्होंने राजा रण बहादुर शाहके हत्यारे सौतेला भाइ शेरबहादुर शाहकी ततपश्चात हत्या कि थि। उनके दादा जनरल गोरखाली सरदार रामकृष्ण कुँवर थे। उन्होंने काजी नैनसिंह थापा की पुत्री और मुख्तियार भीमसेन थापा के भतिजी गणेश कुमारी से विवाह किया था। गणेशकुमारके ज्येष्ठ पुत्र जंगबहादुर राणा ने बादमें राणा वंश का स्थापना किया और नेपाल अधिराज्यमें पारिवारिक शासन लागु कि थि। 

उनके पुत्रहरूः
* भक्तबहादुर राणा
*जंगबहादुर राणा
* बमबहादुर राणा
* बद्रीनरसिंह राणा
* जयबहादुर राणा
* कृष्णबहादुर राणा
* रणोद्दिप सिंह बहादुर राणा
* जगत शमशेर राणा
* धीर शमशेर राणा
वैद्युत आर्क

right|thumb|300px|दो कीलों के बीच उत्पन्न किया गया विद्युत आर्क
वैद्युत आर्क (electric arc या arc discharge) गैस का विद्युत भंजन (electrical breakdown) जिससे लगातार विद्युत विसर्जन होता रहता है। हवा आदि जो सामान्यतः अचालक माध्यम हैं, उनके भंजन से प्लाज्मा पैदा होता है। प्लाज्मा से दृष्य प्रकाश निकलता है। आर्क निकलने के बाद वोल्टेज कम हो जाता है तथा यह वोल्टेज, ग्लो विसर्जन के लिए आवश्यक वोल्टता से कम होता है। यह इलेक्ट्रोडों से इलेक्ट्रानों के तापायनिक उत्सर्जन के कारण होता है।
पचपदरा झील

पचपदरा झील राजस्थान की एक खारे पानी की झील है जो राज्य के बाड़मेर ज़िले के बालोतरा तहसील के पचपदरा गाँव में स्थित है। इस झील से नमक का उत्पादन होता है। इस झील में खारवाल जाति के लोग "मोरली झाड़ी" के उपयोग द्वारा नमक के स्फटिक बनाते हैं। मुख्यतः हीरागढ क्षेत्र से सर्वाधिक नमक निकाला जाता है।

ऐसा माना जाता है कि ४०० वर्ष पूर्व पंचा नामक भील के द्वारा दलदल को सुखा कर इस झील के आसपास की बस्तियों का निर्माण करवाया था।
बृहद्रथ

बृहद्रथ नाम से कई व्यक्तियों का उल्लेख वैदिक तथा पुराणेतिहास ग्रंथों में हुआ है, जो निम्नांकित हैं :

*(१) पुराकालीन व्यक्ति की स्थिति से बृहद्रथ का सबसे प्राचीन उल्लेख ऋग्वेद (१.३६-१८) में दो बार नववास्त्व के साथ हुआ है जो इंद्र से पराजित होकर मारा गया था (ऋ. १०/४६/६)।

*(२) चेदिराज उपरिचर वसु का पुत्र, जरासन्ध का पिता जो मगध का राजा और महान् योद्धा था (महाभारत आदिपर्व, ५७/२९; सभापर्व, १६/१२)।

*(३) विदेहराज दैवराति जिसने, समस्त ब्रह्मज्ञानियों से श्रेष्ठ जानकर, याज्ञवल्क्य से तत्वज्ञान का उपदेश ग्रहण किया था।

*(४) अंग जनपद का दानवीर राजा जो परशुराम द्वारा क्षत्रिय संहार के समय गोलांगूल की कृपा से रक्षित हुआ था।

*(५) एक पौराणिक राजा जो पृथुलाक्ष (भागवतपुराण), बृहत्कर्मन् (वायुपुराण) अथवा भद्ररथ (विष्णुपुराण) का पुत्र था।
अन्य अनेक पौराणिक व्यक्ति इसी नाम से संबोधित हैं जो एक दूसरे से भिन्न प्रतीत होते हैं जैसे, 

*(क) इंदुमती के पति, एक राजा (स्कंदपुराण ६/१/३७), 

*(ख) सूक्ष्म नामक दैत्य के अंश से उत्पन्न महाभारतकालीन राजा, 

*(ग) कौरव सेना का एक योद्धा, 

*(घ) तिमिराजा का पुत्र, 

*(ङ) शतधन्वन् का पुत्र जो मौर्य वंश का अंतिम राजा था (बृहद्रथ मौर्य), 

*(च) मैत्रायणी उपनिषद में चर्चित एक ब्रह्मज्ञानी, आदि।
सुकरौली

सुकरौली, उत्तर प्रदेश के कुशीनगर जिले का एक विकासखण्ड है एवं एक कस्बा है। इसे सुकरौली बाजार भी कहते हैं। यह राष्ट्रीय राजमार्ग 28 पर गोरखपुर से 27 किमी पूर्व में स्थित है।

यह कुशीनगर जिले के 14 ब्लॉकों में से एक है। सरकारी रिकॉर्ड के अनुसार, सुकरौली का ब्लॉक कोड 656 है। ब्लॉक में 99 गाँव हैं और इस ब्लॉक में कुल 31011 घर हैं। सुकरौली के ब्लॉक प्रमुख श्री इन्द्रमणि सिंह हैं । इसका विधानसभा क्षेत्र हाटा पड़ता है। सुकरौली ईंट के भट्टों के लिए भी पूरे जिले में जाना जाता है।

*सुकरौली
मार्कस हैरिस

मार्कस सिंस्लैयर हैरिस (जन्म २१ जुलाई १९९२ ) एक ऑस्ट्रेलियाई क्रिकेटर है जो घरेलू क्रिकेट में विक्टोरिया के लिए शुरुआती क्रम में बल्लेबाज के रूप में खेलते है। उन्होंने दिसंबर २०१८ में ऑस्ट्रेलिया की राष्ट्रीय क्रिकेट टीम के लिए अपने टेस्ट क्रिकेट का पदार्पण किया।

मार्कस हैरिस जिन्होंने भारतीय क्रिकेट टीम के खिलाफ ६ दिसंबर को अपना पहला टेस्ट क्रिकेट मैच खेला। इसमें उन्होंने दोनों ही पारियों में २६-२६ रन बनाए।
अटरू

अटरू, राजस्थान राज्य के बारां जिले का एक कस्बा है और यह एक तहसील भी है। इसे 2020 में नगरपालिका बनाया गया। यह राजस्थान राज्य के दक्षिण-पूर्व में स्थित है। यह बारां जिले से करीब 30 किमी दक्षिण में है। अटरू बारां जिले की सबसे बड़ी तहसील है। इसके प्रशासन के तहत 141 गांव हैं। रेलवे स्टेशन, अस्पताल, स्कूल, बाजार, यातायात जैसी कई सुविधाएं हैं। यहाँ का सबसे प्रसिद्ध उत्सव 'धनुष लीला' है जहां 3 दिनों के लिए एक मेला आयोजित किया जाता है।
टेक्नोथलॉन

टेक्नोथलॉन (Technothlon), आईआईटी गुवाहाटी के छात्रों द्वारा आयोजित एक अन्तरराष्ट्रीय स्कूल चैम्पियनशिप है। टेक्नोथलॉन 2004 में आरम्भ किया गया था। इसका लक्ष्यवाक्य है- 'युवा मानस को अनुप्राणित करना' । टेक्नोथलॉन की यात्रा 200 छात्रों की भागीदारी के साथ आरम्भ हुई थी और अगले 12 वर्षों तक यह आयोजन गुवाहाटी शहर तक सीमित था किन्तु अब इसका विस्तार सम्पूर्ण भारत और विदेशों के 300 से अधिक शहरों तक हो चुका है। 

यह प्रतियोगिता 2 से चक्रों (राउण्ड) की होती है- एक लिखित प्रारम्भिक परीक्षा (प्रीलिम) जो जुलाई में पूरे भारत में अनेकों स्कूलों में होती है तथा दूसरी मुख्य परीक्षा, जो आईआईटी गुवाहाटी में आयोजित की जाती है। मुख्य परीक्षा, नौवीं और दसवी कक्षा के के १०० छात्रों के बीच में (जूनियर स्क्वाड), और ग्यारहवीं कक्षा एवं बारहवीं कक्षा के १०० विद्यार्थियों के बीच होती है (हौट्स स्क्वाड)। यह एक टीम आधारित कार्यक्रम है - दो छात्र एक टीम के रूप में भाग लेते हैं, एक साथ मिलकर प्रशनपत्र हल करते हैं और एक टीम के रूप में मुख्य कार्यक्रम में भाग लेते हैं।

सन २०१९ से यह परीक्षा अंग्रेजी के साथ-साथ हिन्दी में भी आयोजित की जाएगी।
नामिक हिमनद

नामिक हिमनद भारत के उत्तराखण्ड राज्य के पिथौरागढ़ जनपद में स्थित एक हिमनद है, जो पूर्वी रामगंगा का स्रोत है। इस हिमनद के आसपास पैदा होने वाले कई झरने और स्प्रिंग्स गन्धकयुक्त हैं। कुमाऊँनी भाषा में 'नामिक' का शाब्दिक अर्थ भी कोई ऐसी जगह है, जहां नमकीन पानी के झरने मौजूद हों। 

नामिक हिमनद कुमाऊँ हिमालय शृंखला की एक पहाड़ी पर ३,६०० मीटर (११,८०० फीट) की ऊंचाई पर स्थित है, और निम्नलिखित चोटियों से घिरा हुआ है: नंदा देवी: ७,८४८ मीटर (२५,७४८ फीट), नंदा कोट: ६,८६१ मीटर (२२,५१० फीट), तथा त्रिशूल: ७,१२० मीटर (२३,३६० फीट)। यह प्राचीन भारत-तिब्बत व्यापार मार्ग पर पड़ता है। 

नामिक हिमनद तक पहुँचने के लिए दो पैदल रास्ते हैं। पहला रास्ता गोगिना से नामिक गाँव होकर हिमनद तक जाता है। गोगिना बागेश्वर से ६३ किलोमीटर (३९ मील) की दूरी पर है, और यहाँ बागेश्वर से शामा-लीती रोड से जीप से पहुंचा जा सकता है। दूसरा रास्ता थल-मुनस्यारी रोड पर बिर्थी के समीप स्थित बाला गाँव से शुरू होता है।
मिज़ो नेशनल फ्रंट

मिज़ो नेशनल फ्रंट एक मिज़ो राष्ट्रवादी राजनीतिक दल है। जो मुख्य रूप से भारतीय राज्य मिज़ोरम में सक्रिय है। इसके वर्तमान राष्ट्रीय अध्यक्ष ज़ोरामथंगा हैं। इसके संस्थापक लालडेंगा थे।
राष्ट्रीय लोकतांत्रिक पार्टी

राष्ट्रीय लोकतांत्रिक पार्टी एक पंजीकृत राजनीतिक दल है जिसकी स्थापना राजस्थान के नागौर संसदीय क्षेत्र के वर्तमान सदस्य हनुमान बेनीवाल ने 29 अक्टूबर 2018 को की। 

यह दल देश का 59वाँ और राजस्थान का पहला पंजीकृत क्षेत्रीय दल है जिसे हाल ही के लोकसभा चुनाव के बाद निर्धारित अहर्ताएं पूर्ण करने के कारण भारतीय निर्वाचन आयोग द्वारा मान्यता दी गयी।

वर्तमान में इस दल से राजस्थान राज्य विधानसभा में 3 विधायक और भारतीय निम्न सदन (लोकसभा) में एक सदस्य है। पूर्व में राजस्थान में हुए विधानसभा चुनाव में इस दल से तीन सदस्य निर्वाचित हुए जिनमे से खींवसर से निर्वाचित सदस्य हनुमान बेनीवाल गत लोकसभा चुनाव में नागौर संसदीय क्षेत्र से सांसद निर्वाचित होने के कारण खींवसर विधानसभा क्षेत्र में उपचुनाव हुऐ जिसमे हनुमान बेनीवाल के छोटे भाई नारायण बेनीवाल विधायक निर्वाचित हुए है 

* प्रदेश अध्यक्ष श्री पुखराज गर्ग भोपालगढ़
* प्रदेश उपाध्यक्ष श्री सत्ता राम देवासी
* प्रदेश महामंत्री श्री उम्मेदाराम बेनीवाल
* प्रदेश मंत्री श्री प्रताप आंजणा
लालडेंगा

लालडेंगा एक मिज़ो राष्ट्रवादी नेता थे। और मिज़ोरम राज्य के प्रथम मुख्यमंत्री थे।
बैफ़िन द्वीप

बैफ़िन द्वीप (Baffin Island), जिसे स्थानीय इनुक्तितुत भाषा में किकिक्तालुक (ᕿᑭᖅᑖᓗᒃ, Qikiqtaaluk ) कहा जाता है, कनाडा का सबसे बड़ा और विश्व का पाँचवा सबसे बड़ा द्वीप है। प्रशासनिक रूप से यह नूनावूत राज्यक्षेत्र का भाग है और उस क्षेत्र की राजधानी इकैलूइत (Iqaluit) इसी द्वीप पर स्थित है। इसका क्षेत्रफल 5,07,451 वर्ग किमी है, जो लगभग भारत के उत्तर प्रदेश और मध्य प्रदेश राज्यों का मिलाकर क्षेत्रफल के बराबर है। इस द्वीप पर सन् 2007 में केवल 11,000 लोग रह रहे थे।
कैप्टन कोल्ड

कैप्टन कोल्ड (लेनर्ड स्नार्ट) डीसी कॉमिक्स द्वारा प्रकाशित अमेरिकी कॉमिक पुस्तकों में दिखाई देने वाली एक काल्पनिक सुपरविलन / एंटी-हीरो है। कैप्टन कोल्ड रोग नामक एक आपराधिक गठजोड़ का नेता, और साथ ही गोल्डन ग्लाइडर का बड़ा भाई है। फ्लैश के रूप में पहचाने जाने वाले विभिन्न सुपरहीरोओं का एक परिचित, स्नार्ट बैरी एलन का कटटर शत्रु, वॉली वेस्ट का कभी दोस्त, कभी दुश्मन, और बार्ट एलन के हत्यारों में से एक है। २०११ के द न्यू ५२ रीबूट के बाद हुए बदलावों ले अनुसार कैप्टन कोल्ड एक ऐसा खलनायक है, जो अपनी टीम द रोग के साथ साथ कभी भी किसी को जान से न मारने के नियम का कड़ाई से पालन करता है और इस कारण कभी-कभी उसे नायक के रूप में भी चित्रित किया गया है।

आईजीएन की टॉप १०० कॉमिक बुक विलेन्स ऑफ़ ऑल टाइम की सूची में कैप्टन कोल्ड को सत्ताईसवाँ स्थान दिया गया है। अभिनेता वेंटवर्थ मिलर द सीडब्लू की टेलीविजन श्रृंखला द फ्लैश तथा लीजेंड्स टुमारो में चरित्र को चित्रित करते हैं।
रामपुर मथुरा

रामपुर मथुरा भारत के उत्तर प्रदेश राज्य के सीतापुर जिले में स्थित एक ब्लॉक और थाना है। रामपुर मथुरा ब्लॉक का हेडक्वार्टर रामपुर कस्बे में स्थित है। यह लखनऊ मंडल का एक छोटा सा नगर है। यह जिला मुख्यालय के सीतापुर से पूर्व की ओर 68 किमी दूर और राज्य की राजधानी लखनऊ से उत्तर की ओर 71 कि.मी. की दूरी पर स्थित है। 

रामपुर मथुरा कस्बे के पश्चिम की ओर 5 किलोमीटर दूर थानगाँव रामपुर मथुरा मार्ग के बीच जानकीनगर गाँव है और रामपुर मथुरा सेमरी चौराहा मार्ग पर स्थित पैगम्बरपुर गाँव है। इसके दक्षिण की ओर बहादुरगंज क़स्बा है। यहाँ से तहसील हेडक्वॉर्टर महमूदाबाद की दूरी 29 किमी है। इसके दक्षिण की ओर सूरतगंज और फतेहपुर ब्लॉक हैं। उत्तर की ओर फखरपुर ब्लाॅक पश्चिम की ओर पहाड़ी ब्लॉक से घिरा हुआ है। बहराइच शहर, लहरपुर शहर, बेलहरा, और सीतापुर शहर रामपुर मथुरा के नज़दीकी शहर हैं।
असिलाभार

असिलाभार भारत के उत्तर प्रदेश राज्य के अन्तर्गत उरुवा प्रमंडल गोरखपुर मंडल के गोरखपुर जिले का एक गाँव है। वर्ष 2011 की जनगणना आंकड़ों के अनुसार यहाँ की कुल जनसंख्या 1917 है।

* यह जिला मुख्यालय गोरखपुर से दक्षिण की ओर 37 KM की दूरी पर स्थित है
* उरुवा से 5 कि.मी.
* राज्य की राजधानी लखनऊ से 277 KM 
डाक प्रधान कार्यालय उरुवा बाजार है
* बेसहानी(2 KM), बरियार (1 KM), अरांव जगदिश (3 KM), गजपुर (3 KM), बैदौली (4 KM) आसिलाभार के पास के गाँव हैं
* आसिलाभार उत्तर की ओर बांसगांव तहसील से घिरा हुआ है, पूर्व की ओर कौरी राम तहसील, पश्चिम की ओर बेलघाट तहसील, दक्षिण की ओर गोला तहसील
* गोरखपुर, रुद्रपुर(कस्बा), सहजनवा(कस्बा), आज़मगढ़ आसिलभार के नज़दीकी शहर है
* असिलाभार हिंदी की जनसांख्यिकी यहाँ की स्थानीय भाषा है।
नेचिलिंग झील

नेचिलिंग झील (Nettilling Lake, उच्चारण nech'iling) कनाडा के नूनावूत राज्यक्षेत्र के बैफ़िन द्वीप पर स्थित एक ठंडी, मीठे पानी की झील है। यह विश्व में किसी भी द्वीप पर स्थित सबसे बड़ी झील है। इसका सतही क्षेत्रफल 5,542 किमी2 है, यानि भारत के गोवा राज्य की लगभग डेढ़ गुना। आर्कटिक वृत्त की काल्पनिक रेखा इस झील से गुज़रती है।
बेल्जियम राष्ट्रीय पुरुष हॉकी टीम

बेल्जियम राष्ट्रीय पुरुष हॉकी टीम, अंतरराष्ट्रीय पुरुष हॉकी में बेल्जियम का प्रतिनिधित्व करती है, और रॉयल बेल्जियम हॉकी संघ, बेल्जियम में हॉकी के लिए शासी निकाय द्वारा नियंत्रित होती है।

बेल्जियम ने 2018 में हॉकी विश्व कप जीता, और 2016 में रियो डी जेनेरो और 1920 एंटवर्प ग्रीष्मकालीन ओलम्पिक में एक रजत और कांस्य पदक जीत चुका है। वे 1995 से यूरोपीय चैम्पियनशिप में सात सेमीफाइनल में भी पहुंच चुके है, जिसमें वे 2007 में तीसरे स्थान और 2013 और 2017 में उपविजेता रह चुके है।
कोल्हापुरी चप्पल

right|thumb|300px|कोल्हापुरी चप्पल
कोल्हापुरी चप्पल, भारत में चमड़े से बनी एक विशेष प्रकार की चप्पलें होतीं है। ये वानस्पतिक रंगों का प्रयोग करके चर्म संस्करण (टैनिंग) करके बने चमड़े से हाथ द्वारा बनायी जाती हैं। इसकी उत्पत्ति कोल्हापुर से हुई थी।
विद्या दास

विद्या दास भारत की एक सामाजिक कार्यकर्ता हैं जो आदिवासियों के अधिकारों के लिए संघर्षरत हैं। विद्या अपने पति अच्युत दास के साथ मिलकर ओडिशा के आदिवासियों के लिए १९८७ से काम कर रही हैं। वे 'अग्रगामी' नामक एक अशासकीय संस्था चलाती हैं जिसकी विशेष बात ये है कि वो किसी एक क्षेत्र में आदिवासियों की सहायता नहीं करता बल्कि उनका एनजीओ आदिवासियों की शिक्षा, स्वास्थ्य, रोजगार, मानवाधिकार जैसे क्षेत्रों में उनका विकास करने में जुटा हुआ है।

वर्ष 2000 में उन्हें वाईडब्लूसीए 'रोल ऑफ ऑनर' के पुरस्कार से सम्मानित किया गया और 2003 में जमनालाल बजाज पुरस्कार से सम्मानित किया गया।
नितिन बोस

नितिन बोस (1897-1986) हिन्दी सिनेमा एवं बाङ्ला सिनेमा दोनों में समान रूप से विख्यात निर्देशक, कैमरामैन एवं पटकथा लेखक थे। उनका अधिकांश कार्य कोलकाता के 'न्यू थियेटर्स' के साथ हुआ था, जहाँ हिन्दी और बाङ्ला दोनों भाषाओं की फिल्में बनती थीं। बाद में वे मुम्बई चले गये जहाँ उन्होंने बॉम्बे टॉकीज़ और फिल्मिस्तान के साथ काम किया। उनके जाने के बाद ही 'न्यू थिएटर्स' बंद हो गया। भारतीय सिनेमा में नितिन बोस ने ही रायचन्द बोराल के सहयोग से पार्श्व गायन की परंपरा आरंभ की थी; सबसे पहले 'भाग्यचक्र' नामक बाङ्ला फिल्म में और फिर उसके हिन्दी रूपांतर 'धूप-छाँव' में। 'गंगा-जमना' उनकी सबसे लोकप्रिय हिन्दी फिल्म मानी जाती है। भारतीय सिनेमा में उनके अमूल्य योगदान के लिए भारत सरकार द्वारा उन्हें सन् 1977 में सिनेमा के सर्वोच्च सम्मान दादा साहब फाल्के सम्मान से सम्मानित किया गया।

सुप्रसिद्ध निर्देशक बिमल राय इन्हें अपना गुरु मानते थे।
पर्वतीय पारितंत्र

पर्वतीय क्षेत्रों (प्रदेशों) में रहने वाले सभी जीवधारी अर्थात पेड़-पौधे,जीव-जंतु आदि आपस में एवं अपने आसपास के पर्वतीय वातावरण, जलवायु आदि से अंतःक्रिया कर एक जैविक इकाई (पारितंत्र) का निर्माण करते हैं उसे पर्वतीय पारितंत्र (montane ecosystem) कहते हैं 

पर्वतीय पारितंत्र, पारिस्थितिकी की एक शाखा है जिसके अन्तर्गत पहाड़ों अथवा पृथ्वी पर उपस्थित अन्य उच्च ऊंचाई वाले क्षेत्रों में जीवन प्रणालियों का अध्ययन किया जाता है। जैसे जैसे ऊँचाई में वृद्धि होती है, जलवायु में परिवर्तन आते हैं और तापमान तेजी से गिरता है, जिसके कारण यहां उपस्थित पारिस्थितिकी प्रणालियां भी प्रभावित होती हैं। इस वजह से, पर्वतीय पारिस्थितिक तंत्रों का ऊंचाई के अनुसार जीवन के क्षेत्रों के रूप में स्तरीकरण किया जाता है। जहां मध्यम ऊंचाई पर घने वन पाये जाते हैं, वहीं ऊंचाई बढ़ने के साथ जलवायु कठोर हो जाती है और वनस्पति, घास के मैदानों से लेकर टुन्ड्रा प्रदेशों में तबदील हो जाती है।
मानिकपुर सरहट

मानिकपुर सरहट (Manikpur Sarhat) भारत के उत्तर प्रदेश राज्य के चित्रकूट ज़िले में स्थित एक नगर है। यह वास्तव में मानिकपुर शहर और सरहट गाँव का संयुक्त क्षेत्र है।
वरुण चक्रवर्ती

वरुण चक्रवर्ती (जन्म २९ अगस्त १९९१) एक भारतीय क्रिकेट खिलाड़ी है। उन्होंने २० सितंबर २०१८ को २०१८-१९ विजय हजारे ट्रॉफी में तमिलनाडु के लिए अपने लिस्ट ए क्रिकेट करियर की शुरुआत की। साथ ही वह २०१८-१९ विजय हजारे ट्रॉफी में तमिलनाडु के लिए सबसे ज्यादा विकेट लेने वाले गेंदबाज भी रहे, जिसमें नौ मैचों में २२ विकेट लिए थे। उन्होंने १२ नवंबर २०१८ को रणजी ट्रॉफी में तमिलनाडु के लिए अपने प्रथम श्रेणी क्रिकेट की शुरुआत की।

१८ दिसंबर २०१८ को जयपुर में २०१९ इंडियन प्रीमियर लीग की नीलामी में वरुण चक्रवर्ती को किंग्स इलेवन पंजाब ने ८ करोड़ ४० लाख में खरीदा है।
छतवन

छतवन केवटीरनवे तहसील, दरभंगा जिला, बिहार, भारत में एक गाँव है। 

छतवन स्वयं की पंचायत है जो कि ग्राम पंचायत राज छतवन के नाम से पंजिकृत है। और छतवन पंचायत 14 वार्डों में विभाजित है।
स्ट्रैथनैरन (कैनबरा)

" 'स्ट्रैथनैरन (कैनबरा)' " " ऑस्ट्रेलिया एक उपनगर है जो ऑस्ट्रेलियाई राजधानी क्षेत्र के प्रांत में स्थित है। यह कैनबरा का एक नया उपनगर है।

श्रेणी: ऑस्ट्रेलिया
विहरमान तीर्थंकर

जैन धर्म मेें विहरमान तीर्थकर की संख्या २० मानी गई हैं। ये तीर्थंकर पृथ्वी के २४ तीर्थकरों से भिन्न हैं और वर्तमान में महाविदेह क्षेत्र में विराजमान हैं। ( ये दुनिया हमारी पृथ्वी से भिन्न है ; देखें जैन ब्रह्माण्ड विज्ञान) जैन धर्म के प्रथम विहरमान तीर्थंकर श्री सीमंधर स्वामी जी हैं। 

विहरमान का अर्थ होता हैं विराजमान अर्थात् जो तीर्थंकर वर्तमान में हैं, इन्हे वर्तमान तीर्थंकर भी कहते हैं। ये जैन परम्परा में तीर्थंकर समान होते हैं , इन्में तनिक भी अन्तर नही होता अन्तर केवल एक ही बात का होता है कि २४ तीर्थंकर परम्परा के तीर्थंकर पृथ्वी में भारत देश में जन्म लेते हैं। जबकि विहरमान तीर्थंकर महाविदेह क्षेत्र में ।इन्हें विद्यमान के बीस तीर्थंकर कहा जाता है।यहां सभी तीर्थंकर भगवन्तों के पांच कल्याणक नहीं होते हैं क्रमशः २,३, एवं पांच कल्याणक होते हैं।जैन धर्म की मान्यतानुसार छह काल होते हैं जिनमें इनका परिवर्तन भरत एवं ऐरावत क्षेत्र में होता है विदेह / महाविदेह क्षेत्र में नहीं।वहां सदैव चतुर्थ काल ही प्रवर्तता है।जीव चतुर्थ काल में ही मोक्ष प्राप्त कर सकता है।
* जैन धर्म में विहरमान-तीर्थकर
ईवर आसेन

ईवर आसेन (Ivar Aasen ; १८१३-९६) नार्वे के भाषावैज्ञानिक थे। उन्होने नार्वे के लोकजीवन, साहित्य और गीतों का गहरा अध्ययन किया था। उसी लोकभाषा को कुछ हेर फेर कर एक नई लोकभाषा को इन्होंने जन्म दिया जो अत्यन्त लोकप्रिय हुई । बाद में लोकजीवन पर लिखनेवाले विद्वानों ने इसी को अपनाया। कुछ उत्साही वर्ग इसी को राजभाषा बनाने के पक्ष में थे। साहित्य के इतिहास में आसेन ही ऐसे व्यक्ति हैं जिन्होंने एक ऐसी नवीन भाषा का निर्माण किया जो इतनी जनप्रिय भी हुई। 

उनका जन्म सैडमोर (नार्वे) में हुआ था।
शरीरक्रिया विज्ञान या चिकित्सा में नोबेल पुरस्कार

फिजियोलॉजी या मेडिसिन में/ शरीरक्रिया विज्ञान या चिकित्सा में नोबेल पुरस्कार ( ) जीवन विज्ञान और चिकित्सा के क्षेत्र में उत्कृष्ट खोज करने वाले वैज्ञानिकों या विज्ञान संस्थाओं को वार्षिक रूप से दिया जाता है। यह नोबेल फाउंडेशन द्वारा प्रशासित है और 1895 में डायनामाइट के आविष्कारक स्वीडिश रसायनज्ञ अल्फ्रेड नोबेल द्वारा स्वेच्छा से स्थापित पांच नोबेल पुरस्कारों में से एक है। नोबेल को प्रयोगात्मक शरीरक्रिया विज्ञान में रुचि थी। वे प्रयोगशालाओँ में होने वाली खोज के माध्यम से होने वाली वैज्ञानिक प्रगति को प्रोत्साहन देने हेतु एक पुरस्कार स्थापित करना चाहते थे। यह नोबेल पुरस्कार हर साल 10 दिसंबर (नोबेल की पुण्यतिथि) को एक समारोह में प्रस्तुत किया जाता है। 

इस पुरस्कार में एक डिप्लोमा और मौद्रिक पुरस्कार के साथ एक प्रमाण पत्र भी होता है। पदक का अगला भाग भौतिकी, रसायन और साहित्य पुरस्कारों के लिए पदक पर चित्रित अल्फ्रेड नोबेल का चेहरा प्रदर्शित करता है। इस पदक का उल्टा पक्ष सबसे अलग है। आख़िरी बार नोबेल पुरस्कार की घोषणा 1 अक्टूबर 2018 को कारोलिंस्का संस्थान द्वारा की गई थी। इसमें नकारात्मक प्रतिरक्षा विनियमन के निषेध ("inhibition of negative immune regulation") द्वारा कैंसर चिकित्सा में की गयी उनकी खोज के लिए अमेरिकी जेम्स पी एलिसन और जापानी तासुकु होन्जो को सम्मानित किया गया है।
वज़ीर अली

सैयद वज़ीर अली (15 सितंबर 1903 - 17 जून 1950) प्रारंभिक भारतीय क्रिकेट में एक प्रमुख व्यक्ति थे। वह दाएं हाथ के बल्लेबाज और मध्यम गति के गेंदबाज थे। वज़ीर ने उन सभी टेस्ट मैचों में खेला जो भारत ने दूसरे विश्व युद्ध से पहले खेलें थे। 1932 में इंग्लैंड के दौरे में, उन्होंने प्रथम श्रेणी मैचों में 1229 रन बनाए और कुल मिलाकर 1725 रन बनाए। 

वजीर ने 1935/36 में एक ऑस्ट्रेलियाई इलेवन के खिलाफ दो अनौपचारिक टेस्ट में भारत की कप्तानी की थी। नायडू ने श्रृंखला के पहले दो मैचों में टीम की कप्तानी की और उन मैचों से बाहर हो गए जिनमें वज़ीर ने टीम की कप्तानी की। 1947 में पाकिस्तान की स्वतंत्रता के बाद, वज़ीर पाकिस्तान चले गए और उनका बाकी जीवन गरीबी में बीता।
जेएससीए इंटरनेशनल स्टेडियम कॉम्प्लेक्स

झारखंड स्टेटस क्रिकेट एसोसिएशन इंटरनेशनल क्रिकेट स्टेडियम , जिसे जेएससीए इंटरनेशनल स्टेडियम कॉम्प्लेक्स के रूप में भी जाना जाता है, भारत के पूर्वी शहर रांची में स्थित है।

यह झारखंड में अंतर्राष्ट्रीय मैचों के आयोजन के लिए झारखंड राज्य क्रिकेट संघ का कार्य करता है और झारखंड क्रिकेट टीम और इंडियन प्रीमियर लीग की टीम चेन्नई सुपर किंग्स का घरेलू मैदान है। IPL टीम चेन्नई सुपर किंग्स के दो घरेलू खेल JSCA स्टेडियम में आयोजित किए जाएंगे। जनवरी 2013 में इसका उद्घाटन किया गया था।9 मार्च, २०१९ तक इसने १ टेस्ट, ५ वनडे और २ टी २० की मेजबानी की है। इसकी क्षमता ५०,००० है।
यॉर्कर

क्रिकेट में, यॉर्कर एक ऐसी गेंद होती है जो क्रिकेट पिच पर बल्लेबाज के पैरों के पास टप्पा खाती है। यॉर्कर को बल्लेबाज के पैरों पर सीधा निशाना लगाकर भी फेंका जा सकता है, जिससे बल्लेबाज़ गेंद को खेलने का प्रयास करते समय अपने पैरों की जगह बदलने के लिए मजबूर हो सकता है। इनस्विंगिंग यॉर्कर विशेष रूप से प्रतिष्ठा रखी हुई है जिसपर रन बनाना मुश्किल होता है।

यॉर्कर की प्रभावशीलता के बावजूद, उन्हें सही ढंग से फेंकना मुश्किल होता है और आमतौर पर कई ओवरों के अनुक्रम के दौरान केवल कुछ ही बार उन्हें फेंकने का प्रयास किया जाता है।

श्रेणी:क्रिकेट शब्दावली
गिलगित-बाल्तिस्तान संयुक्त आंदोलन

गिलगित-बाल्तिस्तान संयुक्त आंदोलन (GBUM) पाकिस्तान के स्कार्दू में स्थित गिलगित-बाल्टिस्तान क्षेत्र का एक राजनीतिक आंदोलन है। यह गिलगित और बाल्टिस्तान को मिलाकर एक पूरी तरह से स्वायत्त राज्य बनाने की मांग करता है। इस इलाक़े को अंग्रेज़ों के ज़माने में उत्तरी क्षेत्र के नाम से जाना जाता था। 

GBUM कहता है कि गिलगित-बल्तिस्तान क्षेत्र (जो पहले उत्तरी क्षेत्र के नाम से जाना जाता था), को "गिलगित-बाल्तिस्तान" के रूप में निरूपित किया जाना चाहिए और उत्तरी क्षेत्र विधान परिषद को "स्वतंत्र संवैधानिक सभा" का दर्जा दिया जाना चाहिए जिस तरह के अधिकार दिए गए हैं मौजूदा पाक अधिकृत कश्मीर विधान सभा की विधान सभा को दिए गए हैं।
एएफसी कप

एएफसी कप एक वार्षिक अंतरराष्ट्रीय फुटबॉल (एएफसी) द्वारा संचालित घरेलू क्लबों के बीच की प्रतियोगिता है। प्रतियोगिता के लिए योग्यता एएफसी से संबद्ध देशों के क्लबों के लिए उपलब्ध है जो एएफसी के 'विकासशील देशों' की श्रेणी में आते हैं, जैसा कि उनके 'विज़न एशिया' दस्तावेज़ में बताया गया है। वे देश जो उभर रहे हैं, वे एएफसी कप में भाग लेने के लिए पात्र हैं, जबकि जिन देशों के पास बेहतर बुनियादी ढांचा और फुटबॉल कौशल है, उन्हें एएफसी चैंपियन लीग में प्रवेश दिया जाता है।

'विकासशील राष्ट्र' एएफसी क्षेत्र में शीर्ष-12 देशों के बाहर स्थित 34 'अगले-सर्वश्रेष्ठ' देश हैं जो अपने क्लबों को अधिक प्रतिष्ठित एएफसी चैंपियंस लीग में भेजते हैं। 2009 में हुई प्रतियोगिता के प्रारूप में सुधार से पहले, दोनों प्रतियोगिताओं को यूईएफए चैंपियंस लीग के रूप में इंटरलिंक नहीं किया गया था और यूईएफए यूरोपा लीग यूरोप में हैं, और एएफसी चैंपियंस लीग के हारे हुए खिलाड़ी ने कप में प्रतिस्पर्धा नहीं की। 2009 में सुधार के बाद, एएफसी कप बैठक के फाइनल में एएफसी के मापदंड और कुछ अन्य पात्र टीमों को एएफसी चैंपियंस लीग के क्वालीफाइंग दौर में हारने वालों के साथ प्रतिस्पर्धा करने की अनुमति है।

कुवैत और अल-कुवा अल-जविया प्रतियोगिता के इतिहास में सबसे सफल क्लब हैं, जिनमें से प्रत्येक ने तीन खिताब जीते हैं। कुवैत के क्लबों ने चार खिताब जीते, जिससे वे प्रतियोगिता में सबसे सफल देश बन गए। जब से 2004 में प्रतियोगिता के उद्घाटन के बाद से, प्रत्येक संस्करण के फाइनलिस्टों का वर्चस्व पश्चिम एशिया के क्लबों 2015 तक रहा है, जब पूर्वी एशिया के मलेशियाई टीम जोहर दारुल ताज़ीम फाइनलिस्ट में से एक बन गए और चैंपियन भी बन गए। अल-कुवा अल-जविया 2018 एएफसी कप जीतने के लिए फाइनल में अल्टिन असिर को हराकर मौजूदा चैंपियन है।
श्टूर्माब्टाइलुंग

श्टूर्माब्टाइलुंग (SS ; जर्मन: "Sturmabteilung" ) प्रथम विश्व युद्घ के बाद के जर्मनी में नात्सी पार्टी का एक अर्धसैनिक बल था। 

इसने 1920 और 1930 के दशकों में हिटलर की सत्ता को स्थापित करने में अहम भूमिका निभाई। इसके मुख्य लक्ष्य नात्सी प्रदर्शनों और सम्मेलनों को सुरक्षा प्रदान करना, विपक्षी दलों को भंग करना, अन्य दलों के अर्धसैनिक बलों के साथ लोहा लेना , रोमा, यहूदी और स्लाव नागरिकों को धमकाना (जैसे यहूदी व्यापारियों का बहिष्कार करना) हो गया था। 

इन्हें 'ख़ाक़ी शर्ट' के नाम से पुकारा जाता था। उन्होंने अपने सदस्यों को स्व-निर्मित पद भी दिए, जो सैनिक पदों जैसे प्रतीत होते थे। इस तरह के पदों का प्रयोग शूट्सटाफ़ल (SS) ने भी किया, जो कि पहले SA के अंदर ही एक गुट था जो बाद में अलग हो गया। प्रथम विश्व युद्ध के दौरान बड़ी मात्रा में उपलब्धि और कम कीमत के कारण खाकी वर्दी को अपनाया गया था।
कैरल वाशा

कैरल वाशा (चॅक भाषा: Karel Vašák) (26 जून 1929 – 1 मई 2015) एक चेक - फ्रेंच अंतर्राष्ट्रीय अधिकारी और विश्वविद्यालय के प्रोफेसर थे। 

1969 में वाशा स्ट्रासबर्ग में अंतर्राष्ट्रीय मानवाधिकार संस्थान के पहले महासचिव बने। यह पद उन्होंने 1980 तक धारण किया। मानवाधिकार और शांति प्रभाग के निदेशक के रूप में उन्होंने महत्वपूर्ण काम किया। इसके बाद उन्होंने यूनेस्को और विश्व पर्यटन संगठन के कानूनी सलाहकार के रूप में कार्य किया। 

वाशा "मानवाधिकारों के अंतर्राष्ट्रीय आयाम" ("The International Dimensions of Human Rights") नामक एक पुस्तक के संपादक थे जो 1982 में प्रकाशित हुई थी ()।

उनके अनुसार मानवाधिकारों की उत्पत्ति की तीन पीढ़ियों में हुई है।

उनका निधन 1 मई 2015 को हुआ।
तजकीरत अल-औलिया

तजकीरत अल-औलिया ( या ), जिसका अर्थ है संतों की जीवनी फारसी कवि फरीदुद्दीन अत्तर द्वारा लिखी गई 72 पाठ वाली एक पुस्तक है। यह महान सूफी संतों और उनकी करामतों (चमत्कारों) पर आधारित है। यह अत्तर द्वारा लिखा एकमात्र ऐसा कृत्य है जो कि आज सुरक्षित अवस्था में है। इसका आरम्भ इमाम ज़फर सदीक की जीवनी से और अंत एक शहीद मंसूर अल-हल्लाज की जीवनी से होता है।

ए.आर. आरबैरी इसका अंग्रेजी अनुवाद मुस्लिम सेंट्स एंड मिस्टिक्स:ऐपीसोड्स फ्राॅम तजकीरत अल औलिया नाम सेन किया था।

*Download Tazkirat al-Awliya स्क्रिब्ड से (फारसी में लगभग आधी पुस्तक, आरंभ से)
राष्ट्रीय तकनीकी अनुसंधान संगठन

राष्ट्रीय तकनीकी अनुसंधान संगठन ( NTRO- National Technical Research Organisation ) भारत की एक तकनीकी खुफिया एजेंसी है , जो कि प्रधान मंत्री कार्यालय और राष्ट्रीय सुरक्षा सलाहकार के अधीन है। इसे 2004 में स्थापित किया गया था। इसमें नेशनल इंस्टीट्यूट ऑफ क्रिप्टोलॉजी रिसर्च एंड डेवलपमेंट (NICRD) भी शामिल है, जो एशिया में अपनी तरह का पहला है। NTRO के "आचरण के मानदंड" ("norms of conduct") इंटेलिजेंस ब्यूरो (IB) और रिसर्च एंड एनालिसिस विंग (R&AW) के समान ही हैं।
राष्ट्रीय चरखा संग्रहालय

राष्ट्रीय चरखा संग्रहालय नई दिल्ली के कनॉट प्लेस में स्थित संग्रहालय है। यह पालिका बाजार के ऊपर पहले से बने उद्यान पर निर्मित किया गया है। इसका निर्माण संयुक्त रूप से नई दिल्ली नगरपालिका परिषद और खादी विकास और ग्रामोद्योग आयोग ने कराया है। इस संग्रहालय की खासियत यह है की इसमें 26 फीट (9 मीटर) लंबा और 13 फीट (3.5 मीटर) ऊँचा क्रोमियम स्टेनलेस स्टील से बना चरखा है। यह पाँच टन वजनी है और उस पर गर्मी का कोई प्रभाव नहीं पड़ता है। साथ ही यह ज़ंग प्रतिरोधी, गैर-चुंबकीय भी है। यह चरखा दुनिया का सबसे बड़ा चरखा है। यह 9 मीटर लंबे और 6 मीटर चौड़े खुली जगह पर स्थापित किया गया है। 

संग्रहालय में स्थापित अन्य चीज़ों में इस बड़े चरखे के समीप महात्मा गांधी की पहचान माने जाने वाले तीन बंदर (बुरा मत देखो, बुरा मत सुनो तथा बुरा मत बोलो को दर्शाते है) भी हैं। अन्य कई प्रकार के चरखे भी यहाँ प्रदर्शित किये गए हैं। इसका उदघाटन 21 मई 2017 को तत्कालीन भाजपा राष्ट्रीय अध्यक्ष अमित शाह ने किया था। इसमें प्रवेश करने की टिकट 20 रुपये है। टिकट लेने वालों को एक खादी का रूमाल प्रदान किया जाता है। साथ ही टिकटधारी खादी की सूत माला भी निःशुल्क ले सकते हैं। इन सूतमालाओं को तिहाड़ जेल के कैदियों द्वारा निर्मित किया जाता है।
कैलाशगिरी

कैलाशगिरी भारतीय राज्य आंध्र प्रदेश में विशाखापत्तनम शहर में एक पहाड़ी पर स्थित पार्क है। यह पार्क विशाखापत्तनम मेट्रोपॉलिटन रीजन डेवलपमेंट अथॉरिटी (वीएमआरडीए) द्वारा विकसित किया गया था और इसमें 380 एकड़ (150 हेक्टेयर) भूमि शामिल है जो वनस्पतियों और उष्णकटिबंधीय पेड़ों से भरी है। 173 मीटर (568 फीट) की दूरी पर स्थित इस पहाड़ी से विशाखापत्तनम शहर दिखता है। 

आंध्र प्रदेश सरकार ने 2003 में कैलाशगिरी को "सर्वश्रेष्ठ पर्यटक स्थल" के रूप में सम्मानित किया था। औसतन हर साल लगभग तीन लाख भारतीय और विदेशी पर्यटक पार्क में आते हैं। पर्यावरण की सुरक्षा के लिए, वीएमआरडीए ने पहाड़ी को प्लास्टिक मुक्त क्षेत्र घोषित किया है। एक केबल कार पहाड़ी की चोटी से जुड़ती है जो आंध्र प्रदेश में अपनी तरह की पहली है।
सोलंकिया तला

सोलंकिया तला राजस्थान के जोधपुर जिले की शेरगढ़ तहसील में स्थित एक गाँव है। २०११ की जनगणना के अनुसार इस गाँव की जनसंख्या ३७४३ है।

देणोक गाँव का पिनकोड ३४२०२५ है और डाकघर मुख्यालय सेतरावा में है। यह जोधपुर से पश्चिम दिशा में ८८ किलोमीटर दूर है। जबकि राजधानी जयपुर से ४१४ किलोमीटर दूर स्थित है।
बैटी फ़्रीडन

बैटी फ़्रीडन (4 फरवरी, 1921 - 4 फरवरी, 2006) एक अमेरिकी लेखिका, कार्यकर्ता और नारीवादी थीं। वे संयुक्त राज्य अमेरिका में महिलाओं के आंदोलन का एक प्रमुख चेहरा थीं। उनकी पुस्तक "द फ़ेमिनिन मिस्टीक" ("The Feminine Mystique, 1963") को अक्सर 20 वीं शताब्दी में अमेरिका में नारीवाद की दूसरी लहर शुरू करने का श्रेय दिया जाता है। 1966 में, महिलाओं को अमेरिकी समाज की मुख्यधारा में पुरुषों के साथ "पूर्ण भागीदारी" में लाने के उद्देश्य से उन्होंने अमेरिका के राष्ट्रीय महिला संगठन ("National Organisation for Women") की स्थापना की और इसकी पहली अध्यक्ष चुनीं गईं। 

1970 में अध्यक्ष पद छोड़ने के बाद, फ़्रीडन ने 26 अगस्त को "विमेन्स स्ट्राइक फॉर इक्वलिटी" ("Women's strike for equality") का आयोजन किया। यह अमेरिका की संविधान के 19वे संशोधन की 50 वीं वर्षगांठ पर मतदान का अधिकार दिया। इसी संशोधन से वहाँ महिलाओं को मताधिकार प्राप्त हुआ था। यह आंदोलन नारीवादी आंदोलन को बढ़ाव देने में सफल रहा। फ़्रीडन के नेतृत्व में न्यूयॉर्क शहर में होने वाले इस आंदोलन में 50,000 से अधिक लोगों ने भाग लिया था। 1971 में, फ़्रीडन ने और कई अग्रणी नारीवादियों को जोड़कर राष्ट्रीय महिला राजनीतिक कॉकस की स्थापना की। 

उन्हें संयुक्त राज्य अमेरिका में एक प्रभावशाली लेखिका और बौद्धिक विचारक माना जाता था, फ़्रीडन राजनीति में सक्रिय थीं और 1990 के दशक के अंत तक उन्होंने छह पुस्तकें लिखीं। 1960 की शुरुआत में, उन्होंने ने नारीवाद के उन ध्रुवीकृत और चरमपंथी समूहों की आलोचना करना शुरू कर दिया, जो पुरुषों और गृहिणियों पर हमला करते थे। बाद में अपनी पुस्तक "द सेकंड स्टेज" ("The Second Stage") में भी उन्होंने कुछ नारीवादियों के अतिवाद की आलोचना की थी।
देणोक

देणोक राजस्थान के जोधपुर जिले की फलोदी तहसील में स्थित एक गाँव है। इसकी जनसंख्या २०११ की जनगणना के अनुसार ३९२४ है। 

देणोक गाँव का पिनकोड ३४२३०८ है और डाकघर मुख्यालय खीचन में है। यह जोधपुर से उत्तरी दिशा से ११९ किलोमीटर दूर है। जबकि फलोदी से ३२ और राजधानी जयपुर से ३६० किलोमीटर दूर स्थित है।

इंदों का बास (८ किलोमीटर), मोरिया (९ किलोमीटर), पड़ियाल (११ किलोमीटर), भोजासर (१३ किलोमीटर) और पलीना (१४ किलोमीटर) सबसे निकटवर्ती गाँव है। राजस्व गाँव देणोक के अंतर्गत आने वाले गाँव - देणोक , उदयनगर , तेजपुरा ,बरसिंगो का बास ,इंदो का बास आदि। विभिन्न वर्गों के लोग - जाट -सियाग, जाखङ , मायला, सिंवर,)
इंदों का बास (८ किलोमीटर), मोरिया (९ किलोमीटर), पड़ियाल (११ किलोमीटर), भोजासर (१३ किलोमीटर) और पलीना (१४ किलोमीटर) सबसे निकटवर्ती गाँव है। राजस्व गाँव देणोक के अंतर्गत आने वाले गाँव - देणोक , उदयनगर , तेजपुरा ,बरसिंगो का बास ,इंदो का बास आदि। विभिन्न वर्गों के लोग - (जाट -सियाग, जाखङ , मायला, सिंवर) राजपुत ,(मेघवाल-मायल, परिहार ) भील, ब्राह्मण , मोची, ढोली, नायक, योगी,साँसी, विश्नोई ,मुस्लिम आदि निवास करते है तथा मारवाङी , राजस्थानी, हिन्दी भाषा बोली जाती हैं।
संयुक्त राज्य अमेरिका महिला क्रिकेट टीम

संयुक्त राज्य अमेरिका महिला क्रिकेट टीम संयुक्त राज्य अमेरिका की आधिकारिक महिला राष्ट्रीय क्रिकेट टीम है। वे आईसीसी महिला क्रिकेट विश्व कप में कभी नहीं रहे और अपने आखिरी प्रयास में केवल एक बार जीते और अन्य पांच मैच हारे।

अप्रैल 2018 में, अंतर्राष्ट्रीय क्रिकेट परिषद (आईसीसी) ने अपने सभी सदस्यों को पूर्ण महिला ट्वेंटी-20 अंतर्राष्ट्रीय (मटी20ई) का दर्जा दिया। इसलिए, 1 जुलाई, 2018 के बाद संयुक्त राज्य अमेरिका की महिलाओं और एक अन्य अंतरराष्ट्रीय पक्ष के बीच खेले गए सभी ट्वेंटी-20 मैच पूर्ण महिला टी20ई होंगे।

मार्च 2019 में, जूलिया प्राइस को टीम के मुख्य कोच के रूप में नियुक्त किया गया था। प्राइस ने पहले ऑस्ट्रेलियाई महिला क्रिकेट टीम के लिए अंतर्राष्ट्रीय क्रिकेट खेला था।
उत्तरी एशिया

अंगूठाकार|225x225पिक्सेल| संयुक्त राष्ट्र द्वारा एशियाई क्षेत्रों का वर्गीकरण
उत्तरी एशिया या उत्तरी एशिया को कभी-कभी "साइबेरिया" या "यूरेशिया के" रूप में भी जाना जाता है, आंशिक रूप से एशिया का एक उपनगरीय क्षेत्र है, जिसमें यूराल पर्वत के पूर्व में रूसी क्षेत्र साइबेरिया, यूराल और रूसी सुदूर पूर्व शामिल हैं। इस क्षेत्र को कभी-कभी एशियाई रूस के रूप में भी जाना जाता है (रूस का क्षेत्रफल एशिया में ज़्यादा है, लेकिन उसका यूरोपीय भाग ज़्यादा घनी आबादी वाला है)।

उत्तरी एशिया के उत्तर में आर्कटिक महासागर, पश्चिम में पूर्वी यूरोप, दक्षिण में मध्य और पूर्वी एशिया और पूर्व में प्रशांत महासागर और उत्तरी अमेरिका स्थित हैं। उत्तर एशिया में लगभग का क्षेत्र शामिल है। यह पृथ्वी के कुल क्षेत्रफल का 8.8%, या भारत के आकार का लगभग चार गुना है। भले ही क्षेत्रफल के हिसाब से यह एशिया का सबसे बड़ा उप-क्षेत्र क्यों न हो, लेकिन इसकी आबादी सबसे कम है, जो लगभग 33 मिलियन या एशिया की 0.74% आबादी है। उत्तरी एशिया पूरी तरह से रूस द्वारा प्रशासित है, और इस देश के 75% से अधिक क्षेत्र बनाता है, लेकिन इसकी आबादी का केवल 22% हिस्सा यहाँ रहता है। इसका जनसंख्या घनत्व 2.5 व्यक्ति किमी प्रति किमी 2 (6.5 प्रति वर्ग मील) है। पश्चिमी साइबेरिया और कभी-कभार कजाकिस्तान के कुछ क्षेत्रों को आमतौर पर उत्तर-पश्चिम एशिया कहा जाता है;, हालांकि यह नाम कभी-कभी काकेशस या आसपास के प्रांतों को संदर्भित करता है।

यह क्षेत्र पहले सोवियत संघ के अंतर्गत आता था, किंतु उसके विघटन के पश्चात यह रूस के अधीन हो गया। इसलिए आज भी यहाँ की प्रमुख भाषा भी रूसी है। हालाँकि इसके अलावा भी कई भाषाईं यहाँ बोली जाती हैं, लेकिन उनमें से किसी का भी प्रभुत्व रूसी के जितना नहीं है।

फिलिप्स "इलस्ट्रेटेड एटलस ऑफ द वर्ल्ड" द्वारा उत्तरी एशिया को पूर्व सोवियत संघ के रूप में परिभाषित किया गया है।
बी॰ बी॰ निम्बालकर

भाऊसाहेब बाबासाहेब निम्बालकर (12 दिसम्बर 1919 – 11 दिसम्बर 2012), जिन्हें आमतौर पर बी॰ बी॰ निम्बालकर के नाम से जाना जाता था, भारतीय क्रिकेट खिलाड़ी थे। वह 1948-49 सत्र के रणजी ट्रॉफी के दौरान नाबाद 443 के अपने स्कोर के लिए जाने जाते हैं। यह भारतीय प्रथम श्रेणी क्रिकेट में एकमात्र चौथा शतक और सर्वोच्च स्कोर है। यह उस क्रिकेट खिलाड़ी द्वारा किया गया सर्वाधिक स्कोर है जिसने कभी टेस्ट क्रिकेट नहीं खेला।

निम्बालकर का जन्म कोल्हापुर में हुआ था। उन्होंने अपनी प्रारंभिक शिक्षा कोल्हापुर के मॉडल स्कूल में की थी। उन्होंने 1939 में बड़ौदा के खिलाफ रणजी ट्रॉफी करियर की शुरुआत की। रणजी ट्रॉफी के मैचों में 56.72 की शानदार बल्लेबाजी औसत के बावजूद, निम्बालकर ने कभी टेस्ट क्रिकेट नहीं खेला। उनका प्रथम श्रेणी क्रिकेट करियर 1939-40 से 1964-65 तक चला।
पीएम नरेंद्र मोदी

पीएम नरेंद्र मोदी अनिरुद्ध चावला, विवेक ओबेरॉय और ओमंग कुमार द्वारा लिखित २०१ ९ भारतीय हिंदी - भाषा जीवनी संबंधीफिल्म है। इसे सुरेश ओबेरॉय, संदीप सिंह और आनंद पंडित द्वारा संयुक्त रूप से निर्मित किया गया था। फिल्म में विवेक ओबेरॉय नरेंद्र मोदी, भारत के प्रधानमंत्रियों की सूची हैं 14 वां भारत के प्रधान मंत्री; विवेक ओबेरॉय मुख्य भूमिका में, जिसे फिल्म के सह-लेखक के रूप में भी जाना जाता है। फिल्म का पहला लुक 7 जनवरी 2019 को जारी किया गया था। 
फिल्म के लिए प्रधान फोटोग्राफी जनवरी 2019 में शुरू हुई। साउंडट्रैक की रचना हितेश मोदक, शशि-ख़ुशी और ए॰ आर॰ रहमान ने की थी। जावेद अख्तर, समीर, अभेन्द्र उपाध्याय, इरशाद कामिल, पैरी जी और लवराज द्वारा लिखे गए गीतों के साथ, और बैनर टी-सीरीज़ के तहत रिलीज़ किया गया। टी-सीरीज़। यह फिल्म 24 मई 2019 को भारत में रिलीज़ हुई थी। इसे आम तौर पर आलोचकों से नकारात्मक समीक्षा मिली है, जिन्होंने इसे हागोग्राफ़ी कहा और ओबेरॉय के प्रदर्शन पर रोक लगा दी। इसने 23 करोड़ दुनिया भर में
शाहपुर बघौनी

शाहपुर बघौनी भारत के बिहार राज्य का एक गाँव है। समस्तीपुर जिले के ताजपुर प्रखंड में स्तित यह गाँव अपने 12 मस्जिदो के लिए जाना जाता है।
खमनोर

खमनोर भारत के राजस्थान राज्य का एक कस्बाई गांव है। राजसमंद जिले में स्थित इस गाँव का इतिहास हल्दी घाटी से संबंधित है। यहाँ मेवाड़ के राजा महाराणा प्रताप सिंह और मुगल शासक अकबर के बीच 18 जून 1576 को युद्ध हुआ जिस में 14000 से अधिक सैनिक मारे गए।
मुहम्मद ज़फ़रुल्लाह ख़ान

चौधरी मुहम्मद ज़फ़रुल्लाह ख़ान KCSI ( ‎ 6 फरवरी 1893 - 1 सितंबर 1985) एक पाकिस्तानी न्यायविद और राजनयिक थे। वे पाकिस्तान के पहले विदेश मंत्री थे। इस पद पर सेवा करने के बाद उन्होंने अपने अंतर्राष्ट्रीय कैरियर को जारी रखा और अंतर्राष्ट्रीय न्यायालय की अध्यक्षता करने वाले पहले एशियाई और आजतक के इकलौते पाकिस्तानी हैं। वे संयुक्त राष्ट्र महासभा के अध्यक्ष भी रह चुके हैं। अतः वे संयुक्त राष्ट्र महासभा और अंतर्राष्ट्रीय न्यायालय दोनों के अध्यक्ष के रूप में सेवा करने वाले अब तक के एकमात्र व्यक्ति हैं। 

खान पाकिस्तान के सबसे मुखर प्रस्तावकों में से एक थे। उन्होंने रैडक्लिफ आयोग में अलग राष्ट्र की मांग का नेतृत्व किया जिसने दक्षिण एशिया के वर्तमान नक़्शे का निर्माण करने में अहम भूमिका निभाई। वे अगस्त 1947 में कराची चले गए और वहाँ पाकिस्तान के पहले कैबिनेट के सदस्य बने। वहाँ उन्होंने लियाकत प्रशासन के तहत देश के पहले विदेश मंत्री के रूप में कार्य किया । 

भाषणकला में उन्हें महारत हासिल थी। अक्टूबर 1947 में, जब कश्मीर मुद्दा संयुक्त राष्ट्र के समक्ष प्रस्तुत हुआ था, उन्होंने अपनी इसी कला का प्रयोग करके संयुक्त राष्ट्र को प्रभावित किया। इसका परिणाम यह हुआ कि फ़ैसला सीधा-सीधा भारत के पक्ष में नहीं दिया जा सका। 

वे 1954 तक पाकिस्तान के शीर्ष राजनयिक रहे जब उन्होंने अंतर्राष्ट्रीय न्यायालय में सेवा करना छोड़ दिया और 1958 तक न्यायाधीश के रूप में अदालत में रहे जब वे अदालत के उपाध्यक्ष बने। उन्होंने 1961 में संयुक्त राष्ट्र में पाकिस्तान के स्थायी प्रतिनिधि बनने के लिए हेग छोड़ दिया, एक स्थिति जो उन्होंने 1964 तक निभाई। 

उनकी मृत्यु 1985 में 92 वर्ष की उम्र में लाहौर में हुई। उन्हें पाकिस्तान के राष्ट्र निर्माताओं में गिना जाता है।
बेलथरा रोड

बेलथरा रोड (Belthara Road) भारत के उत्तर प्रदेश राज्य के बलिया ज़िले में स्थित एक नगर है, जो ज़िले में तहसील का दर्जा भी रखता है। जो कि बलिया जिले से 60 कि. मी. दूर स्थित है। यहां से देवरिया और मऊ बॉर्डर नजदीक है।
गौरी अम्मा

के आर गौरी अम्मा (जन्म 21 जून 1919)
 केरल की एक राजनेत्री हैं। सम्प्रति वे जनाधिपत्य संरक्षण समिति (JSS) नामक राजनैतिक दल की प्रमुख हैं। इस दल के निर्माण के पूर्व वे केरल के साम्यवादी आन्दोलन के अग्रणी नेताओं में से एक हुआ करतीं थीं। केरल के साम्यवादी सरकार में वे सन् 1957, 1967, 1980, और 1987 में मन्त्री रहीं। इसके अलावा वे सन २००१ से सन २००६ तक कांग्रेस के नेतृत्व वाली केरल की सरकार में मन्त्री रहीं।
माइकोप्लाज्मा

छोटे आकार के प्लाज्मा को माइकोप्लाज्मा (microplasma) कहते हैं जिसका आकार १० मिलीमीटर के आसपास होता है। माइक्रोप्लाज्म को विभिन्न तापमान, दाब पर उत्पन्न किया जा सकता है और यह 'तापीय' या 'अतापीय' प्लाज्मा हो सकता है।
ये ऐसे जीवधारी होते है जिनमे कोशिका भित्ति नहीं पायी जाती है | माइकोप्लाज्मा सबसे सूक्ष्म सजीव होते हैं।

* सन् 1898 में फ्रांस के वैज्ञानिक ई नोकार्ड तथा ई रॉक्स ने प्लुरोनिमोनिया से पीड़ित पशु के पाश्र्व तरल में इन जीवों की खोज की। और इन सूक्ष्म जीवों को प्लूरो निमोनिया लाइक आर्गेनिस्म कहा जाता है।
* सन् 1962 में एच मॉरोविट् एवं एम टोरटोलॉट ने मुर्गियों का श्वसन रोग माइकोप्लाज्मा जनित बताया था।

माइकोप्लाज्मा का वर्गीकरण:-

* सन् 1966 में अंतरराष्ट्रीय जीवाणु नामकरण समिति ने माइकोप्लाज्मा को जीवाणुओं से अलग करके वर्ग- मॉलीक्यूट्स में रखा है।
* वर्ग- मॉलीक्यूट्स
* गण- माइकोप्लाज्माटेल्स
* वंश- माइकोप्लाज्मा

माइकोप्लाज्मा के लक्षण:-

# ये सूक्ष्मतम एक प्रोकैरियोटिक जीव है। जो स्वतंत्र रूप से वृद्धि और प्रजनन करते हैं।
# यह बहुरूपी होते हैं अतः इन्हें पादप जगत का जोकर भी कहा जाता है।
# इनमें कोशिका भित्ति अनुपस्थित होती है तथा केवल जीवद्रव्य कला उपस्थित होती हैं। जोकि 3 स्तरीय होती हैं।
# इन्हें वृद्धि के लिए स्टेरॉल की आवश्यकता होती है।
# ये कोशिका भित्ति पर क्रिया करने वाले प्रतिजैविक जैसे पेनिसिलिन से प्रभावित नहीं होते हैं। परंतु उपापचयी क्रियाओं को प्रभावित करने वाले प्रतिजैविक जैसे:- टेट्रासाइक्लीन माइकोप्लाजमा की वृद्धि को रोक देते हैं।
# इनका आकार 100 से 500 nm तक होता है। इसलिए इन्हें जीवाणु फिल्टर से नहीं छाना जा सकता है।
# इनके कोशिकाद्रव्य में राइबोसोम पाए जाते हैं।
# यह दोनों प्रकार के न्यूक्लिक अम्ल DNA तथा RNV7मह MIYय्A में पाए जाते हैं।
# ये किसी जीवित जंतु या पेड़ पौधों पर आश्रित रहते हैं। तथा उनमे कई तरह की बीमारियां उत्पन्न करते हैं। कई बार ऐसे जीव मृत कार्बनिक पदार्थों पर मृतोपजीवी के रूप में भी पाए जाते हैं। यह परजीवी अथवा मृतोपजीवी दोनों प्रकार के हो सकते हैं।

माइकोप्लाज्मा जनित पादप रोग और उनको पहचानने के लक्षण:- माइकोप्लाज्मा पौधों में लगभग 40 रोग उत्पन्न करते हैं। जो निम्न लक्षणों द्वारा पहचाने जा सकते हैं।

# पत्तियां पीली पड़ जाती हैं अथवा एंथोसाइएनिन वर्णक के कारण लाल रंग की हो जाती हैं।
# पत्तियों का आकार छोटा हो जाता है।
# पुष्प पत्तियाँ आकार में बदल जाते हैं।
# पर्व छोटी पड़ जाती है।
# पत्तियाँ भुरभुरी हो जाती है।

माइकोप्लाज्मा जनित प्रमुख पादप रोग से प्रभावित होने वाले पौधे

# चंदन का स्पाइक रोग
# आलू का कुर्चीसम रोग
# कपास का हरीतिमागम
# बैंगन का लघु पर्ण रोग
# गन्ने का धारिया रोग
# ऐस्टर येलो आदि

माइकोप्लाजमा जनित मानव रोग:-

* अप्रारूपिक निमोनिया- माइकोप्लाज्मा न्यूमोनी के कारण होता है।

माइकोप्लाज्मा जनित जंतु रोग:-

* भेड़ और बकरियों का एगैलेक्टिया- माइकोप्लाज्मा एगैलेक्टी के कारण होता है।

माइकोप्लाज्मा द्वारा उत्पन्न रोग का उपचार:-

* माइकोप्लाज्मा द्वारा उत्पन्न रोग का उपचार टेट्रोसाइक्लिन औषधि द्वारा किया जाता है

gsranaadc